REGOLAMENT TAL-KUMMISSJONI (KE) Nru 773/2006
tat-22 ta’ Mejju 2006
dwar l-awtorizzazzjoni proviżorja u permanenti ta’ ċerti adittivi fl-għalf tal-bhejjem u l-awtoriozzazzjoni proviżorja ta’ użu ġdid ta’ addittiv li huwa diġà awtorizzat fl-għalf tal-bhejjem
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Waqt li jikkunsidra t-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda l-addittivi fl-għalf għall-bhejjem (1), u partikolarment l-Artikoli 3, 9d (1) u 9e(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar addittivi għall-użu fl-għalf ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali.
(2)
L-Artikolu 25 tar-Regolament (KE) Nru 1831/2003 jistabbilixxi l-miżuri ta’ tranżizzjoni għall-applikazzjonijiet għall-awtorizzazzjoni ta’ addittivi ta’ l-għalf imressqa skond id-Direttiva 70/524/KEE qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta’ l-addittivi elenkati fl-Annessi ta’ dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu mill-Istati Membri dwar dawk l-applikazzjonijiet, kif previst fl-Artikolu 4(4) tad-Direttiva 70/524/KEE, tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Applikazzjonijiet bħal dawn għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
Tressqet dejta b’appoġġ ta’ applikazzjoni għall-użu tal-preparazzjoni tal-mikro-organiżmu Kluyveromyces marxianus-fragilis B0399 MUCL 41579 għall-użu fil-ħnienes. L-Awtorità Ewropea tas-Sigurtà fl - kel (EFSA) eprimiet l-opinonjoni tagħha dwar l-użu ta’ din il-preparazzjoni fit-28 ta’ Jannar 2004. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni bħal din huma sodisfatti. Skond dan, l-użu ta’ dik il-preparazzjoni ta’ l-enżimi kif speċifikat fl-Anness I ta’ dan ir-Regolament, għandu jkun awtorizzat proviżorjament għal erba’ snin.
(6)
l-użu tal-preparazzjoni ta’ l-enżimi ta’ l-endo-1,4-beta-xylanase u l-endo-1,4-beta-glucanase prodotta mill-Aspergillus niger (CBS 600.94) huwa awtorizzat mingħajr limitu taż-żmien għat-tiġieġ għat-tismin, għad-dindjani għat-tismin, bħala l-enżima l-E1609 fil-forma miksija, likwida jew solida mir-Regolament tal-Kummissjoni (KE) Nru 1453/2004 (3). Tressqet data ġdida b’appoġġ għall-applikazzjoni għall-estensjoni ta’ l-awtorizzazzjoni għall-użu ta’ din il-preparazzjoni ta’ l-enżimi fil-papri sabiex jiġi inkluż fl-awtorizzazzjoni għal din l-ispeċi ta’ l-annimali il-forma granulari. L-EFSA tat opinjoni fit-30 ta’ Novembru 2005 dwar l-użu ta’ din il-preparazzjoni li tikkonkludi li din mhijiex ta’ riskju għal din il-kategorija addizzjonali ta’ l-annimali. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għall-awtorizzazzjoni ta’ dik il-preparazzjoni għal dak l-użu huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness II għal dan ir-Regolament, għandu jkun awtorizzat proviżorjament għal erba’ snin.
(7)
Tressqet data b’appoġġ għall-applikazjoni ta’ forma granulari ta’ l-enżima E1609 għat-tiġieġ għat-tismin, għad-dundjani għat-tismin u għall-ħnienes. L-EFSA esprimiet l-opinjoni tagħha għall-użu ta’ din il-preparazzjoni fit-30 ta’ Novembru 2005. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness III ta’ dak ir-Regolament, għandu għalhekk jiġi awtorizzat mingħajr limitu ta’ żmien.
(8)
L-evalwazzjoni ta’ dawn l-applikazzjonijiet turi li ċerti proċeduri għandhom jiġu rekwiżiti sabiex il-ħaddiema jkunu protetti mill-esponiment għall-addittivi elenkati fl-Annessi. Protezzjoni bħal din għandha tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri għall-inkoraġġiment tat-titjib tas-sigurtà u s-saħħa tal-ħaddiema fuq il-post tax-xogħol (4).
(9)
Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Il-preparazzjoni li hija parti mill-grupp “Mikro-enżimi”, kif speċifikat fl-Anness I, hija awtorizzata għal erba’ snin bħala addittiv fl-għalf ta’ l-annimali taħt il-kundizzjonijiet stipulati f’dak l-Anness.
Artikolu 2
Il-preparazzjoni li hija parti mill-grupp “Enżimi”, kif speċifikat fl-Anness II, hija awtorizzata għal erba’ snin bħala addittiv fl-għalf ta’ l-annimali taħt il-kundizzjonijiet stipulati f’dak l-Anness.
Artikolu 3
Il-preparazzjoni li tagħmel parti mill-grupp “Enżimi”, kif speċifikat fl-Anness III, hija awtorizzata mingħajr limitu ta’ żmien bħala addittiv fl-għalf ta’ l-annimali skond il-kundizzjonijiet stipulati f’dak l-Anness.
Artikolu 4
Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar it-22 ta’ Mejju 2006.